אזורי הזמן בכדור הארץ

במדינות והאזורים בכדור הארץ מתקיימים 38 אזורי זמן שונים.

אזור זמן

אזור זמן הוא חבל ארץ על פני כדור הארץ שבין גבולותיו השעה הרשמית והתאריך הרשמי זהים בכל מקום ובכל עונות השנה. הבדלי השעות בין האזורים נקבעים לפי מיקומם הגאוגרפי - כאשר השעון של הזמן האוניברסלי המתואם, UTC מציין את השעה במרידיאן אפס שעובר בגריניץ' שליד לונדון - מערבה ממנו השעות פוחתות ומזרחה ממנו השעות מתווספות. כך למשל, אזור הזמן UTC+2 הוא האזור שבו השעה היא 14:00 אם בגריניץ' השעה היא 12:00, ואזור הזמן UTC-5 הוא האזור שבו השעה היא 7:00 אם בגריניץ' השעה היא 12:00. בעבר היו נמדדים אזורי הזמן ביחס לשעון גריניץ' הבריטי (GMT - Greenwich Mean Time), ששונה במעט מה-UTC.

כבסיס לקביעת אזורי זמן נקבעו 24 קוי אורך שמשמשים כנקודות ייחוס. המרחק בין שני קווי אורך כאלה הוא 15 מעלות, שהן תוצאת החילוק של 360 מעלות ב-24 שעות היממה. לכאורה, כל אזור זמן היה צריך להשתרע על פני 15 מעלות בדיוק, אבל בפועל גבולות אזורי הזמן גמישים במטרה לשמור כל מדינה או מחוז של מדינה בתחומי אזור זמן אחד, או כדי לאפשר שעה אחידה בכמה מדינות שכנות.

מספרם של אזורי הזמן גדול מ-24 משתי סיבות עיקריות:
 קו התאריך הבין-לאומי איננו חופף במלואו לקו האורך 180, שכן יש בו סטיות משמעותיות (בעיקר למזרח) שנועדו למנוע את חלוקת שטחן של מדינות מסוימות בין שני צידיו של קו התאריך. עקב כך נוצרו בפועל אזורי זמן נוספים.
 מדינות שונות יצרו לעצמן משיקולי נוחות אזורי זמן ספציפיים, אשר סוטים מזמן הייחוס של זמן אוניברסלי מתואם בהפרש שאיננו כפולות של שעה עגולה.

אזורי הזמן המרוחקים ביותר מקו האורך 0 הם UTC + 14:00 ו-UTC - 12:00. אזורים אלו צמודים לקו התאריך הבינלאומי שבאוקיינוס השקט - הראשון ממערב לו והשני ממזרח לו.

במדינות שונות - 21 בסך הכל - נוהג יותר מאזור זמן אחד. מצב זה נובע מכך ששטחן הרציף ממזרח למערב הוא ארוך במיוחד, או ששטחיהן הם נפרדים ומרוחקים זה מזה.

אזורי הזמן
אזורי הזמן המוצגים מתוארים ביחס להפרש שלהם מזמן אוניברסלי מתואם (UTC).

חלק מן המדינות והאזורים עושים שימוש במהלך מספר חודשים בשנה בשעון קיץ, ובתקופה זו הם מסיטים את השעון המקומי שעה אחת קדימה מהשעה הסטנדרטית באזור הזמן שלהם.

+ אזור זמן  מדינות ואזורים(מצפון לדרום וממזרח למערב) UTC + 14:00האוקיינוס השקט
 קיריבטי: איי ליין UTC + 13:00האוקיינוס השקט
 קיריבטי: איי פניקס
 ניו זילנד: טוקלאו
 סמואה
 טונגה UTC + 12:45האוקיינוס השקט
 ניו זילנד: איי צ'טהאם UTC + 12:00 UTC + 11:00 UTC + 10:30האוקיינוס השקט
 אוסטרליה: אי הלורד האו UTC + 10:00 UTC + 09:30אוסטרליה
 הטריטוריה הצפונית, אוסטרליה הדרומית UTC + 09:00 UTC + 08:45אוסטרליה
 יוקלה UTC + 08:00 UTC + 07:00 UTC + 06:30 UTC + 06:00 UTC + 05:45אסיה
 נפאל UTC + 05:30אסיה
 הודו
 סרי לנקה UTC + 05:00 UTC + 04:30אסיה
 אפגניסטן UTC + 04:00 UTC + 03:30אסיה
 איראן UTC + 03:00 UTC + 02:00 UTC + 01:00 UTC ± 00:00 UTC - 01:00האוקיינוס האטלנטי
 דנמרק: גרינלנד (בחלקו)
 פורטוגל: האיים האזוריים
 כף ורדה UTC - 02:00 UTC - 03:00 UTC - 03:30אמריקה הצפונית
 קנדה: ניופאונדלנד ולברדור (בחלקה) UTC - 04:00 UTC - 05:00 UTC - 06:00 UTC - 07:00אמריקה הצפונית
 קנדה:
 נונאווט (בחלקה), הטריטוריות הצפון-מערביות, יוקון
 ססקצ'ואן (בחלקה), אלברטה, קולומביה הבריטית (בחלקה)
 ארצות הברית (שעון ההרים):
 מונטנה, ויומינג, איידהו (ברובה)
 קולורדו, יוטה, נבדה (בחלקה)
 ניו מקסיקו, אריזונה (ברובה)
 מקסיקו (בחלקה) UTC - 08:00 UTC - 09:00 UTC - 09:30האוקיינוס השקט
 פולינזיה הצרפתית: איי מרקיז UTC - 10:00האוקיינוס השקט
 ארצות הברית (שעון הוואי-אלאוטים): אלסקה (האיים האלאוטיים), הוואי, אטול ג'ונסטון
 ניו זילנד: איי קוק
 פולינזיה הצרפתית (ברובה) UTC - 11:00האוקיינוס השקט
 ארצות הברית (שעון סמואה האמריקנית): אטול מידוויי, שונית קינגמן, אטול פלמירה, האי ג'רוויס, סמואה האמריקנית
 ניו זילנד: ניואה UTC - 12:00האוקיינוס השקט
 ארצות הברית: האי האולנד, האי בייקר

מדינות ששטחיהן מפוצלים בין שני אזורי זמן ויותר
הטבלה כוללת גם מדינות ששטחיהן מפוצלים בין אזורי זמן שההפרש בינם לבין זמן אוניברסלי מתואם הוא ביחידות של חלקי שעה עגולה.

+ 12 אזורי זמן  צרפת - מהם אזור אחד המכסה את צרפת המטרופוליטנית. באחרים נמצאים אזורים מעבר לים של צרפת 11 אזורי זמן  רוסיה
 הממלכה המאוחדת - מהם אזור זמן אחד לאיים הבריטיים. ביתר האזורים נמצאות טריטוריות שונות של הממלכה 9 אזורי זמן  ארצות הברית - מהם חמישה אזורים המכסים את רוב שטחה. ביתר נמצאים איים שבהם היא מחזיקה
 אוסטרליה - יבשת אוסטרליה מחולקת לשלושה אזורי זמן - 10:00 + UTC, 09:30 + UTC, 08:00 + UTC. ביתר אזורי הזמן מצויים איים של אוסטרליה 6 אזורי זמן  קנדה
 דנמרק - מהם אזור אחד לדנמרק גופא, אזור אחד לאיי פארו וארבעה אזורים לגרינלנד 5 אזורי זמן  ניו זילנד - מהם שלושה ממערב לקו התאריך הבינלאומי (אחד מהם לניו זילנד גופא) ושניים ממזרח לקו זה 4 אזורי זמן  מקסיקו
 ברזיל 3 אזורי זמן  אינדונזיה
 קיריבטי 2 אזורי זמן  מיקרונזיה
 פפואה גינאה החדשה
 מונגוליה
 קזחסטן
 דרום אפריקה
 הרפובליקה הדמוקרטית של קונגו
 ספרד
 פורטוגל
 צ'ילה

בסין נוהג אזור זמן אחד, אף על פי ששטחה משתרע בפועל על פני חמישה אזורי זמן. גם בהודו נוהג אזור זמן אחד בלבד - 05:30 + UTC.

קישורים חיצוניים

הערות שוליים

קטגוריה:זמן
קטגוריה:כדור הארץ